Smolnikai
Smolnikai (lenk. Smolniki) – kaimas Lenkijos šiaurės rytuose, Rūtelės valsčiuje, Suvalkų apskrityje, Palenkės vaivadijoje. Kaimas yra apie 23 km į šiaurę nuo Suvalkų ir 132 km į šiaurę nuo vaivadijos centro Balstogės. Iki 2010 m. sausio 1 d. kaimas priklausė Vižainio valsčiui. Kaimas ribojasi su Suvalkų kraštovaizdžio parku. Kaime yra mūrinė bažnyčia pastatyta apie 1975 m., kai 1973 m. sudegė medinė 1842 m. statybos bažnyčia. Priešais bažnyčią yra kapinės, kuriose yra išlikusi XVIII a.-XIX a. medinė koplyčia. Kaimo apylinkėse yra dviračių ir pėsčiųjų takai.